Egzistencijalizam

Egzistencijalizam je filozofija koja se prvenstveno bavi problemima ljudske egzistencije.

 Uvod 
Pod tim pojmom, egzistencijalizam nastaje u prvoj polovini 20. vijeka sa djelom Sartrea. Međutim, u egzistencijaliste se ubraja i Sören Kierkegaard, danski pisac i filozof, koji je u svojim djelima početkom 19. vijeka kao prvi u toj formi tematizirao ljudsko postojanje.

U filozofiji Sartrea pojam egzistencije vezan je za njegove ateističke preduvjete i fenomenologiju Husserla. Pod tim uvjetima egzistencija se shvata kao "traženje smisla i življenje slobode", ali i doživljaj apsurdnog, jer čovjek prvo egzistira, pa tek naknadno daje smisao. "Egzistencija prethodi esenciji" (Bitak i vrijeme).

Među egzistencijaliste se također ubrajaju i njemački filozofi Martin Heidegger te Karl Jaspers, koji ipak svoju filozofiju izgrađuje na dimenzijama međuljudskog odnosa i ljubavi.

 Književnost 
Egzistencijalizam kao književni stil je nastao povezivanjem književnosti i egzistencijalističke filozofije čija je osnovna teza da čovjek svojim znanjem i osjetilima ne može spoznati nikakav viši smisao (esenciju) života. Naziv nastaje od francuske riječi existence što znači postojanje. Pojavljuje se nakon Prvog svjetskog rata. Osnovna karakteristika je da u književnost ulaze filozofske ideje. Filozofe ovog pravca zaokuplja ljudska egzistencija. Egzistencijalizam odlikuje najdubljim pesimizmom, nevjerovanjem u životne snage čovjeka i pomanjkanjem perspektive.

U duhu egzistencijalne filozofije (preciznije, egzistencijalizma) napisana su brojna i važna književna djela, primjerice roman argentinskog pisca Ernesta Sábata O junacima i grobovima. Kao pisci književnih djela su se okušali i sami filozofi egzistencijalizma poput Sartrea i Camusa što je rezultiralo novim književnim remek-djelima kao što su Mučnina i Stranac.

 Predstavnici egzistencijalizma 
 Filozofi 
 Sören Kierkegaard
 Jean Paul Sartre
 Albert Camus
 Emanuel Levinas
 Simone de Beauvoir
 Karl Jaspers
 Martin Heidegger i drugi

 Autori 
 Samuel Beckett
 Albert Camus
 Simone de Beauvoir
 Franz Kafka i drugi

 Režiseri 
 Ingmar Bergman
 Akira Kurosava
 Richard Linklater i drugi

 Također pogledajte 
 Filozofija
 Savremena filozofija

 Vanjski linkovi 
 Sartre.org
 Žan-Pol Sartr, Egzistencijalizam je humanizam (odeljak)
 Žan-Pol Sartr, Razgovor o literaturi i angažmanu (intervju)
 Migel de Unamuno (španski egzistencijalist), O tragičnom osećanju života (odeljak)
 Sjeren Kjerkegor, Apstraktni i konkretni mislilac
 Alber Kami, Gluma
 Martin Hajdeger, Šumski putevi (izvod)
 Karl Jaspers, Značaj filozofske situacije koju su proizveli Kjerkegor i Niče

Kategorija:Filozofija
Kategorija:Metafizičke teorije